Document ID: 32008R1362

TARYBOS REGLAMENTAS (EB) Nr. 1362/2008
2008 m. gruodžio 18 d.
iš dalies keičiantis Reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos autonomines tarifų kvotas ir numatantį jų administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1)
1996 m. gruodžio 20 d. Taryba priėmė Reglamentą (EB) Nr. 2505/96 (1). Produktų, kuriems taikomas tas reglamentas, paklausa Bendrijoje turėtų būti patenkinta pačiomis palankiausiomis sąlygomis. Dėl to nuo 2009 m. sausio 1 d. reikėtų leisti naudoti vieną naują tam tikram produktų kiekiui taikomą nulinės muitų normos Bendrijos tarifinę kvotą, nesutrikdant tų produktų rinkos.
(2)
Šiuo kvotų laikotarpiu, kuris baigiasi 2008 m. gruodžio 31 d., dviejų Bendrijos autonominių tarifinių kvotų dydis yra nepakankamas Bendrijos pramonės poreikiams tenkinti. Dėl to reikėtų padidinti tų kvotų dydį, kuris įsigaliotų nuo 2008 m. sausio 1 d.
(3)
Vienos Bendrijos autonominės tarifinės kvotos dydis trikdo Bendrijos vidaus rinką. Dėl to šios kvotos dydis turėtų būti sumažintas.
(4)
Bendrija nebėra suinteresuota 2009 m. vėl suteikti Bendrijos tarifines kvotas tam tikriems produktams, kuriems šios kvotos buvo nustatytos 2008 m. Dėl to nuo 2009 m. sausio 1 d. tos kvotos turėtų būti panaikintos ir atitinkami produktai išbraukti iš Reglamento (EB) Nr. 2505/96 I priedo sąrašo.
(5)
Atsižvelgiant į tai, kad reikia padaryti daug pakeitimų, siekiant aiškumo būtina pakeisti visą Reglamento (EB) Nr. 2505/96 I priedą.
(6)
Todėl Reglamentą (EB) Nr. 2505/96 reikėtų atitinkamai iš dalies pakeisti.
(7)
Atsižvelgiant į šio reglamento ekonominę svarbą, reikia remtis skubos atvejais, numatytais prie Europos Sąjungos sutarties ir Europos bendrijos steigimo sutarties pridėto Protokolo dėl nacionalinių parlamentų vaidmens Europos Sąjungoje I(3) punkte.
(8)
Tarifinės kvotos turi įsigalioti nuo 2009 m. sausio 1 d., todėl šis reglamentas turėtų būti taikomas nuo tos pačios dienos ir įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2505/96 I priedas pakeičiamas šio reglamento priede pateiktu tekstu.
2 straipsnis
Nuo 2008 m. sausio 1 d. Reglamento (EB) Nr. 2505/96 I priede:
a)
nustatytas tarifinės kvotos, kurios eilės numeris 09.2812, dydis yra 4 000 tonų;
b)
nustatytas tarifinės kvotos, kurios eilės numeris 09.2950, dydis yra 15 000 tonų.
3 straipsnis
Nuo 2009 m. sausio 1 d. Reglamento (EB) Nr. 2505/96 I priede:
-
nustatytas tarifinės kvotos, kurios eilės numeris 09.2908, dydis yra 40 000 tonų.
4 straipsnis
Nuo 2009 m. sausio 1 d. Reglamento (EB) Nr. 2505/96 I priede įterpiama eilutė, kurios eilės numeris 09.2631.
5 straipsnis
Nuo 2009 m. sausio 1 d. Reglamento (EB) Nr. 2505/96 I priede išbraukiamos eilutės, kurių eilės numeriai 09.2618, 09.2713, 09.2719, 09.2771 ir 09.2775.
6 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas taikomas nuo 2009 m. sausio 1 d.
Tačiau jo 2 straipsnis taikomas nuo 2008 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. gruodžio 18 d.

Labels: 3
1
6